Kaunis, köyhä tyttönen
Kaunis, köyhä tyttönen
 punaposki, silmä avoin,
 eessä konnain katsetten
 värjyt aran kyyhkyn tavoin.

 Pedot ei ne säälikään. –
 Toki ollos uljas sielu.
 Lujuuttasi kysytään,
 viekas kurjuuden on nielu.

 Kaunis, köyhä tyttönen,
 ylpeiks he suo suomaa. –
 Kaikki kestä, karaisten
 itseäs’ ja tahtos’ voimaa.

Hilja Liinamaa.

Lähde: Työläisnainen: Sosialidemokratisen naisliiton äänenkannattaja. Helmik. 28 p. 1907. N:o 9.

Hilja Pärssinen
Runot
Työläisnainen
1907